**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Гӧля олысьясӧн урчитӧм пӧрадокын шуӧм семьяясысь велӧдчысьясӧс Коми Республикаса республиканскӧй сьӧмкуд сьӧм тшӧт весьтӧ велӧдан организацияясӧн вердӧм йылысь»**

**Коми Республикаса Оланпаслӧн 1 статьяӧ**

**вежсьӧмъяс пырӧм йылысь**

Примитӧма Коми Республикаса

Каналан Сӧветӧн 2022 вося косму тӧлысь 21 лунӧ

**1 статья.** Пыртны «Гӧля олысьясӧн урчитӧм пӧрадокын шуӧм семьяясысь велӧдчысьясӧс Коми Республикаса республиканскӧй сьӧмкуд сьӧм тшӧт весьтӧ велӧдан организацияясӧн вердӧм йылысь» Коми Республикаса Оланпаслӧн 1 статьяӧ (Коми Республикаса канму власьт органъяслӧн индӧд-тшӧктӧмъяс, 2006, 8 №, 4516 ст.; 2007, 2 №, 4697 ст.; 5 №, 4792 ст.; 2009, 49 №, 991 ст.; 2012, 7 №, 171 ст.; 2013, 32 №, 593 ст.; 2014, 9 №, 112 ст.; 2015, 3 №, 22 ст.; 2016, 21 №, 329 ст.; 2020, 17 №, 275 ст.; 2021, 17 №, 314 ст.) татшӧм вежсьӧмъяс:

1) медводдза юкӧн гижны тадзи:

**«1 статья.** Гӧля олысьясӧн урчитӧм пӧрадокын шуӧм семьяясысь йӧзӧс, кодъяс велӧдчӧны канму общеобразовательнӧй организацияясын, уджсикасӧ велӧдан канму организацияясын, кодъяс лоӧны Коми Республикалӧн веськӧдлӧм улын, муниципальнӧй общеобразовательнӧй организацияясын, а сідзжӧ очнӧя велӧдчӧны Коми Республикаса республиканскӧй сьӧмкуд сьӧм тшӧт весьтӧ уджсикасӧ велӧдан организацияясын, кӧні велӧдӧны канмусянь аккредитуйтӧм медшӧр велӧдан уджтасъяс серти, да аспом общеобразовательнӧй организацияясын, кӧні велӧдӧны канмусянь аккредитуйтӧм велӧдан уджтасъяс серти, занятиеяс вылӧ наӧн волан лунӧ, кутшӧмъясӧс урчитӧма велӧдан организацияса велӧдчан планӧн, вердӧны, сы лыдын сетӧны кос продуктӧвӧй набор, ӧти велӧдчысь вылӧ (водзӧ – вердӧм) Коми Республикаса Веськӧдлан котырӧн урчитӧм мындаын.»;

2) мӧд юкӧн киритны;

3) нёльӧд юкӧн киритны.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося косму тӧлысь 21 лун

20-РЗ №